Ei saa öelda, et igav oleks olnud.  Nii palju pole vist küll ammu sõitnud.  Juhtus nii, et otsustasime ootamatult sõita Narva-Jõesuusse puhkama.  Narva-Jõesuu, see on kuurort, teate.    Hotelli ees olid ilusad peenrad ja värvilised purskkaevud.    Veekeskuses oli lastel  väga tore.  Päevitasime päevakese ja siis sõitsime Narva.  Narva sadamas on äge kõrts.    Šaslõkk on jumalik ja noormees leti taga nägus.  Aknast avaneb vaade Venemaale ja kõrtsikass loeb igat su suutäit.    Narva kindluse Põhjaõuel töötavad ajaloolised isikud.  Saab apteegis käia ja sepa juures ja puutööd teha.    Lastel lubatakse skulptuuride selga ronida ja puha.  Loomisel oli maitsetaimede aed.